Kristent Politilag

Kristent Politilag, forkortet KPL og KPL Norge, er et landsdekkende fellesskap for kristne kvinner og menn i politiet i Norge, studenter ved politihøyskolene, pensjonister, kontoransatte i politi- og lensmannsetaten og politijurister. KPL har i dag nesten 300 medlemmer (etaten har nær 12000 ansatte). De møtes årlig til en fagkonferanse og årsmøte.
KPL ble dannet under navnet Kristent Politi Samfunn (KPS) 28. mars 1993 blant studenter ved Politihøgskolen i Oslo. Tanken var å samle kristne politistudenter i et fellesskap slik at man kunne utbre kristne verdier i politiet, oppmuntre hverandre til kristen tro og følge Jesu liv og lære hvor man innbefattet kristne verdier i hverdagslivet. Kristent Politi Samfunn skiftet navn til Kristent Politi Lag rundt 2007 slik at organisasjonen skulle få et moderne preg.
KPL har vært representert ved nasjonale og internasjonale konferanser i utlandet.


== Ledelse ==
Kristent Politilag Norge drives etter prinsipper fra «verdibasert ledelse» (value-based leaderhip). KPL baserer seg på en tradisjon hvor verdistyring er sentralt. I praksis ønskes å utbre et positivt menneskesyn, refleksjon over etiske holdninger og adferd, utvikling av sosial praksis og kultur. Grunnelementet i fellesskapet vårt er Jesus Kristus og den kristne tradisjonen.


== Verdier ==
KPL har fem kjerneverdier:
Nær - et fellesskap preget av tillit og anerkjennelse.
Engasjerende - Inspirere og motivere hverandre i fellesskapet vårt.
Mot - synliggjøre etisk adferd og holdninger, tørre å si fra og stolthet over troen på Jesus Kristus.
Åpen - raushet, imøtekommenhet og ydmykhet i møte med andre mennesker.
Ærlig - sann og oppriktig i møte med andre. 
Bakgrunnen for verdiene er en kontinuerlig vurderingsprosess gjennom refleksjoner over ulike erfaringer. 


== Organisasjonsstruktur ==

Kristent Politilag Norge omfatter et sentralstyre, en valgkomité og studentlag på politihøgskolen i Oslo, Stavern, Bodø og Kongsvinger. 

Sentralstyret består av seks representanter – leder, økonomiansvarlig, sekretær, to styremedlemmer og en web-ansvarlig. Hver av representantene med unntak av web-ansvarlig velges for to år på årsmøtet. Web-ansvarlig er til enhver tid en del av styret. Årsmøtet er øverste myndighet. Sentralstyret har som oppgave å gi medlemmer åndelig hjelp og støtte, formidling av informasjon, forvalte økonomiske midler og representerer KPL utad. Sentralstyret har også som oppgave å gjennomføre årsmøte hvert år i slutten av januar.  Sentralstyret fungerer i praksis som et arbeidende styre, hvor man forsøker å utvikle KPL i en tidsriktig retning. Det legges blant annet vekt på vekst, kvalitet og åpenhet om kristne verdier. Kristent Politi Lag ønsker å fremstå som en organisasjon som vektlegger kristne verdier – respekt for enkeltindivider, troen på Jesu Kristus og fokus på fellesskap.
Valgkomiteen består av tre representanter som har ansvaret for å velge egnede representanter til styret.
De ulike studentlagene er selvstendige, med støtte fra sentralstyret. Det legges opp til jevnlige samlinger, sosiale turer og nettverksbygging.


== Meninger og ytringer ==
Kristent Politilag er ingen politisk organisasjon, hvor man fronter synspunkter i media og samfunnsdebatter. Organisasjonen er underlagt de gjeldende regler og instrukser som innbefatter den norske politietaten.  


== Vedtekter ==
Vedtekter 1993 og 2011:


== Internasjonalt samarbeid ==
Kristent Politilag er en del av et internasjonalt samarbeid hvor man inngår i International Christian Police Fellowship (ICPF). ICPF er knyttet til en rekke land i verden både i Europa og USA. 
Hvert år arrangeres det konferanser og samlinger i regi av ICPF.


== Eksterne lenker ==
KLPs nettsider
International Christian Police Fellowship
Kristent Politilag på facebook